Zona a fost declarată Arie de Protecție Specială Avifaunistică prin "Hotărârea de Guvern" nr. 1284 din 24 octombrie 2007 (privind declararea ariilor de protecție specială avifaunistică ca parte integrantă a rețelei ecologice europene Natura 2000 în România) și se întinde pe o suprafață de 43.711 hectare. Situl Blahnița (începând din februarie 2013) este protejat prin "Convenția Ramsar", ca zonă umedă de importanță internațională. Acesta include două rezervații naturale: Pădurea Bunget și Pădurea Stârmina.